stanford-oval/wikipedia huggingface dataset:
แผงกั้นควบคุมฝูงชน

แผงกั้นควบคุมฝูงชนและตำรวจปราบจลาจลจากกองบังคับการอารักขาและควบคุมฝูงชน กองบัญชาการตำรวจนครบาล
ระหว่างการแข่งขันลอนดอนมาราธอนปี 2557 เจ้าหน้าที่ตำรวจได้กั้นผู้ชมไว้หลังรั้ว ขณะที่เจ้าหน้าที่ปฐมพยาบาลกำลังลาดตระเวน
แผงกั้นควบคุมฝูงชน (อังกฤษ: crowd control barriers หรือเรียกอีกอย่างว่า เครื่องกีดขวางควบคุมฝูงชน (crowd control barricade) บางรุ่นเรียกว่าเฟรนช์แบริเออร์ (French barrier) หรือไบค์แร็ค (bike rack) ในสหรัฐ และมิลล์แบริเออร์ (mills barrier) ในฮ่องกง) มักใช้งานในงานสาธารณะต่าง ๆ ปรากฎเห็นบ่อยในงานกีฬา, ขบวนพาเหรด, การชุมนุมทางการเมือง, การเดินขบวน และเทศกาลกลางแจ้ง ผู้จัดงาน ผู้จัดการสถานที่ และเจ้าหน้าที่รักษาความปลอดภัยใช้งานเครื่องกีดขวางเป็นส่วนหนึ่งในการวางแผนการจัดการฝูงชน
ประวัติ > นาดาร์

จูลส์ อันสปาช นายกเทศมนตรีเมืองบรัสเซลส์ให้เครดิตในการประดิษฐ์แผงกั้นควบคุมฝูงชน (crowd control barrier) ในโอกาสที่นาดาร์ ช่างภาพชาวฝรั่งเศสเดินทางมายังเมืองบรัสเซลล์ พร้อมกับบอลลูน Géant เมื่อวันที่ 26 กันยายน พ.ศ. 2407 จูลส์ อันสปาชได้สร้างแผงกั้นเคลื่อนที่เพื่อกันฝูงชนให้อยู่ในระยะปลอดภัย จนกระทั่งทุกวันนี้ แผงกั้นควบคุมฝูงชนเป็นที่รู้จักทั้งในภาษาเฟลมิชและภาษาเบลเยี่ยมฝรั่งเศสว่า Nadar barrier
แผงกั้นโลหะและไม้ที่กรมตำรวจนิวยอร์ก (NYPD) ใช้งานในตำแหน่งเดียวกันในแมนฮัตตัน
ดูเพิ่ม

ชิกเคน (สิ่งกีดขวาง)
การควบคุมฝูงชน
รั้วชั่วคราว
รั้วไวนิล
แหล่งข้อมูลอื่น

Article about sawhorses used for crowd control (paywall)
Facility Manager article on steel barrier stability in windy conditions
New York Daily News article on steel barrier use in New York City
แป๊ะอย่าร้อง

| "แป๊ะอย่าร้อง" |
| --- | --- |

เพลงโดยซิลลี่ ฟูลส์
วางจำหน่าย: 8 สิงหาคม พ.ศ. 2559
บันทึกเสียง: พฤษภาคม - กรกฎาคม พ.ศ. 2559 ที่ Tonetintoy Studio
แนวเพลง: นูเมทัล
ความยาว: 4:35
ค่ายเพลง: มีเรคคอร์ดส (มิวสิกมูฟเอนเตอร์เทนเมนต์)
ผู้ประพันธ์เพลง: ฮันมะ ยูจิโร่
โปรดิวเซอร์: จักรินทร์ จูประเสริฐ (ต้น Silly Fools) เทวฤทธิ์ ศรีสุข (หรั่ง Silly Fools)

มิวสิกวิดีโอ
"แป๊ะอย่าร้อง" ที่ยูทูบ
 
แป๊ะอย่าร้อง เป็นซิงเกิลของ ซิลลี่ ฟูลส์  ในปี พ.ศ. 2559 สังกัดค่ายเพลงมีเรคคอร์ดส ในเครือมิวสิกมูฟเอนเตอร์เทนเมนต์ ประพันธ์คำร้องโดย ฮันมะ ยูจิโร่ และแต่งทำนองโดย จักรินทร์ จูประเสริฐ, ฟองเบียร์ (ปฏิเวธ อุทัยเฉลิม) และเรียบเรียงโดย จักรินทร์ จูประเสริฐ เพลงนี้ออกจำหน่ายครั้งแรกในวันที่ 8 สิงหาคม พ.ศ. 2559
โดยซิงเกิลนี้ได้เปลี่ยนนักร้องนำเป็นคนที่ 3 หลังจากที่ เบน - เบนจามิน จุง ทัฟเนล นักร้องคนเก่าได้ออกจากวงซิลลี่ ฟูลส์ เมื่อปี พ.ศ. 2558 เนื่องจากได้ประสบอุบัติเหตุจากการเล่นฟุตบอลจนต้องพักรักษาตัวราว 6 - 12 เดือน ซึ่งในต่อมาปี พ.ศ. 2559 ทาง Facebook และ Instagram อย่างเป็นทางการของวงได้ประกาศว่า ริม - กฤษณะ ปานดอนลาน อดีตนักร้องนำวง WOIZE ได้เข้ามาเป็นนักร้องนำของวงอย่างเป็นทางการ ก่อนที่จะมีการปล่อยซิงเกิ้ลนี้ 1 วัน
โดยที่มาของชื่อเพลงนี้ได้มาจาก จักรินทร์ จูประเสริฐ (ต้น Silly Fools) ส่วนด้านดนตรีของเพลงนี้จะออกแนวเพลงยุคแรก ๆ ของซิลลี่ ฟูลส์ โดยเป็นเพลงที่มีการโซโล่กีต้าร์ยาวที่สุดตั้งแต่เคยทำอัลบั้มของวงมา และมีการตีกลองโดยใช้กระเดื่องเดียวในการเบิ้ล
มิวสิกวีดีโอ

มิวสิกวีดีโอนี้ เป็นแนวหนังคัลท์ (cult film) เผยแพร่ครั้งแรกในวันที่ 8 สิงหาคม พ.ศ. 2559 กำกับโดย โจ้-สรพันธ์ กิ่งพะโยม ซึ่งเคยกำกับในมิวสิกวีดีโอเพลง “ไหนว่าจะไม่หลอกกัน” และ ”Hey” เมื่อ 17 ปีก่อน โดยสมาชิกในวงได้ใส่หน้ากากแสดงในมิวสิกวีดีโอนี้ เพื่อให้ตรงกับคอนเซ็ปต์ของมิวสิกวีดีโอนี้คือ ซูเปอร์ฮีโร่ ที่จะมาทำหน้าที่ทวงความสุขคืนให้กับคนที่กำลังเดือดร้อน เพื่อให้สอดคล้องกับเนื้อเพลงที่ต้องการปลุกความเป็นฮีโร่ในตัวเอง โดยมีการใช้ซีจี และเทคนิคพิเศษต่าง ๆ เข้ามาเพิ่มความล้ำให้กับเหล่าซูเปอร์ฮีโร่ซิลลี่ ทั้ง 4 คน
ผู้มีส่วนร่วมทำเพลง

กฤษณะ ปานดอนลาน (ริม) – ร้องนำ
จักรินทร์ จูประเสริฐ (ต้น) – กีต้าร์, ทำนอง, เรียบเรียง, โปรดิวเซอร์, Recording Engineer, Mix Engineer
เทวฤทธิ์ ศรีสุข (หรั่ง) – เบส, โปรดิวเซอร์
รัตน์ โกบายาชิ (รัตน์) – กลอง
ฮันมะ ยูจิโร่ – เนื้อร้อง (นามปากกาเพลงเร็วฟองเบียร์)
ฟองเบียร์ – ทำนอง
ขัตมาน ชูกลิ่น - Recording Engineer
การตอบรับ

เพลง แป๊ะอย่าร้อง ติดอันดับสูงสุด 1 จากการจัดอันดับของ ไอทูนส์สโตร์ไทยแลนด์ ท็อปชาร์ต (iTunes Store Thailand) ประจำวันที่ 8 สิงหาคม พ.ศ. 2559 ที่มีคนดาวน์โหลดมากที่สุด ในไม่กี่ชั่วโมงที่ปล่อย
| ชาร์ต (พ> ศ. 2559) | อันดับสูงสุด |
| --- | --- |
ไอทูนส์สโตร์ไทยแลนด์ ท็อปชาร์ต : 1
มิวสิกวีคลี เอเชียท็อป 30 ซิงเกิลชาร์ต ไทยแลนด์: 1
เคเคบ็อกซ์ ชาร์ต ไทย ท็อป 50: 15
อีเอฟเอ็ม ชาร์ต 94 ท็อป แอรเพลย์: 64
โทชินาริ ฟูกามาจิ

| โทชินาริ ฟูกามาจิ |
| --- | --- |
เกิด: 29 สิงหาคม จังหวัดยามางาตะ ประเทศญี่ปุ่น
อาชีพ: นักพากย์
องค์การ: aptepro inc.
โทชินาริ ฟูกามาจิ (深町 寿成, ふかまち としなり, 29 สิงหาคม  -) เป็นนักพากย์ชายชาวญี่ปุ่น เกิดที่จังหวัดยามางาตะ สังกัด aptepro inc.
ผลงานพากย์

อาชีพกระจอกแล้วทำไม ยังไงข้าก็เทพ (ฮาจิเมะ นางุโมะ)
ชีวิตใหม่ไม่ธรรมดาของราชาปีศาจขี้เหงา (อาร์ด เมเทออร์)
สาวน้อยกับเรื่องลามกฝังใจ (ชูเฮย์ โยเนซึกะ)
เหล่าผู้กล้าระแวงสังคมรวมตัวกู้โลก (อเล็กซ์)
ผลไม้วิวัฒนาการ: ชีวิตผู้ชนะแบบไม่ทันตั้งตัว (บรัด เลฟ ไคเซอร์)
โทชิกิ มาซูดะ

| โทชิกิ มาซูดะ |
| --- | --- |
増田 俊樹
เกิด:  (1990-03-08) 8 มีนาคม ค.ศ. 1990 (34 ปี) จังหวัดฮิโรชิมะ ประเทศญี่ปุ่น
อาชีพ: นักพากย์
องค์การ: ทอยส์แฟ็กตอรี
ส่วนสูง: 176 ซม.
โทชิกิ มาซูดะ (増田 俊樹, ますだ としき, 8 มีนาคม 1990 -) เป็นนักพากย์ นักแสดง และ นักร้อง ชาวญี่ปุ่น เกิดที่เมืองคุเระ จังหวัดฮิโรชิมะ อยู่สังกัดทอยส์แฟ็กตอรี
ผลงานพากย์

บ้านของเสียงหัวใจ (ยุระ ทากาชิ)
ไฮคิว!! คู่ตบฟ้าประทาน (เอนโนะชิตะ จิการะ)
คุโรโกะ นายจืดพลิกสังเวียนบาส (ฮายามะ โคตาโร)
ผ่าพิภพดงผีดิบ (คุรุสึ)
มายฮีโร่ อคาเดเมีย (คิริชิมะ เอย์จิโร)
อินาสึมะอีเลฟเวน อาเรส โนะ เท็นบิง (คิระ ฮิโรโตะ)
ไอจู (เลออน)
ซาบิอิโระ โนะ อาร์เมอร์ส (ซาบุโร)
เป็นนางร้ายมันเสี่ยง เลยลองเลี้ยงลาสต์บอสดูสักตั้ง (เซดริก ฌ็อง เอลเมเยอร์)
แผนสมรสไม่สมเลิฟ (เท็นจิง มินามิ)
เทศบาลเมืองโพธาราม

บทความนี้เกี่ยวกับเทศบาลเมือง สำหรับอำเภอ ดูที่ อำเภอโพธาราม
| เทศบาลเมืองโพธาราม |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Photharam
สถานีรถไฟโพธาราม เป็นสถานีรถไฟที่สร้างขึ้นตั้งแต่สมัยรัชกาลที่ 5 และเป็นสถานีรถไฟประจำอำเภอ โดยอาคารในภาพเปิดใช้เมื่อ 14 กันยายน พ.ศ. 2511 แต่ได้ถูกรื้อถอนไปแล้วจากการก่อสร้างรถไฟทางคู่
   ตรา
ทม.โพธารามที่ตั้งของเทศบาลเมืองโพธาราม
พิกัด: 13°41′30.5″N 99°51′11.0″E﻿ / ﻿13.691806°N 99.853056°E﻿ / 13.691806; 99.853056
ประเทศ:  ไทย
จังหวัด: ราชบุรี
อำเภอ: โพธาราม
จัดตั้ง: 10 ธันวาคม 2478 (สุขาภิบาลท้องที่โพธาราม)
การปกครอง
 • นายกเทศมนตรี: สวัสดิ์ จังพานิช
พื้นที่
 • ทั้งหมด: 2.60 ตร.กม. (1.00 ตร.ไมล์)
ประชากร (2562)
 • ทั้งหมด: 9,953 คน
 • ความหนาแน่น: 3,475.76 คน/ตร.กม. (9,002.2 คน/ตร.ไมล์)
รหัส อปท.: 04700701
ที่อยู่ สำนักงาน: ถนนหน้าเทศบาล ตำบลโพธาราม อำเภอโพธาราม จังหวัดราชบุรี 70120
เว็บไซต์: www.photharam.go.th
 ส่วนหนึ่งของสารานุกรมประเทศไทย
เทศบาลเมืองโพธาราม เป็นเทศบาลเมืองแห่งหนึ่งในอำเภอโพธาราม จังหวัดราชบุรี ตั้งอยู่ริมแม่น้ำแม่กลองฝั่งตะวันออก เขตเทศบาลมีเนื้อที่ทั้งหมด 2.60 ตารางกิโลเมตร ครอบคลุมตำบลโพธารามทั้งตำบล
ประวัติ

เทศบาลเมืองโพธาราม แรกเริ่มก่อตั้งตามประกาศกระทรวงลงวันที่ 11 กันยายน 2458 โดยจัดตั้งท้องถิ่นตำบลบางส่วนของตำบลโพธาราม อำเภอโพธาราม ขึ้นเป็น สุขาภิบาลตำบลโพธาราม หรือ "สุขาภิบาลท้องที่โพธาราม" อำเภอโพธาราม จังหวัดราชบุรี  โดยให้มีผลตั้งแต่วันที่ 19 กันยายน ปีเดียวกัน โดยครอบคลุมพื้นที่บางส่วนของตำบลโพธาราม เป็นสุขาภิบาลแห่งที่ 2 ของจังหวัดที่จัดตั้งขึ้นต่อจาก สุขาภิบาลเมืองราชบุรี โดยจัดตั้งหลังจากสุขาภิบาลเมืองราชบุรีเพียง 7 วัน
ต่อมาท้องถิ่นของสุขาภิบาลท้องที่โพธารามได้จัดตั้งเป็น เทศบาลเมืองโพธาราม ตามประกาศกระทรวงมหาดไทยลงวันที่ 7 ธันวาคม พ.ศ. 2478 โดยให้มีผลตั้งแต่วันที่ 10 ธันวาคม ปีเดียวกัน
ในปี พ.ศ. 2481 กระทรวงมหาดไทยได้ยุบรวมพื้นที่ตำบล เนื่องจากตำบลที่มีมากเกินไป ได้ยุบรวมพื้นที่ตำบลบ้านใหม่ และตำบลบ้านไร่ รวมกับตำบลโพธาราม แล้วจัดตั้งเป็น "ตำบลโพธาราม" ตามประกาศกระทรวงมหาดไทยลงวันที่ 6 กันยายน พ.ศ. 2522 โดยให้มีผลตั้งแต่วันที่ 16 ตุลาคม ปีเดียวกัน
ต่อมาได้มีการเปลี่ยนแปลงเขตเทศบาลเมืองโพธาราม ตามความจำเป็นแห่งการบริหารงานของเทศบาล โดยกำหนดเขตเทศบาลเมืองโพธารามให้ครอบคลุมพื้นที่ตำบลโพธารามทั้งตำบล ตามประกาศกระทรวงมหาดไทยลงวันที่ 2 กุมภาพันธ์ พ.ศ. 2486 โดยให้มีผลตั้งแต่วันที่ 9 กุมภาพันธ์ ปีเดียวกัน
กฎกระทรวง ฉบับที่ 437 (พ.ศ. 2542) ออกตามความในพระราชบัญญัติการผังเมือง พ.ศ. 2518 ให้ใช้บังคับผังเมืองรวม ในท้องที่ตำบลสร้อยฟ้า ตำบลคลองตาคต ตำบลบ้านเลือก ตำบลโพธาราม ตำบลท่าชุมพล ตำบลบ้านฆ้อง ตำบลคลองข่อย และตำบลบ้านสิงห์ อำเภอโพธาราม จังหวัดราชบุรี เพื่อใช้เป็นแนวทางการพัฒนา และการดำรงรักษาเมือง และบริเวณที่เกี่ยวข้องหรือชนบท ในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะและสิ่งแวดล้อม
ภูมิศาสตร์

เทศบาลเมืองโพธารามอยู่ห่างจากกรุงเทพมหานครโดยทางรถยนต์ประมาณ 84 กิโลเมตร โดยทางรถไฟ 83 กิโลเมตร
ทิศเหนือ ติดต่อกับตำบลคลองตาคต อำเภอโพธาราม
ทิศใต้ ติดต่อกับตำบลคลองตาคต อำเภอโพธาราม
ทิศตะวันออก ติดต่อกับตำบลคลองตาคต อำเภอโพธาราม
ทิศตะวันตก ติดต่อกับแม่น้ำแม่กลอง
ประชากร

เทศบาลเมืองโพธารามมีประชากรทั้งสิ้น 9,037 คน เป็นชาย 4,295 คน เป็นหญิง 4,742 คน จำนวนบ้าน 3,679 หลัง ประชากรส่วนใหญ่เป็นคนไทยเชื้อสายจีน มีอาชีพค้าขายและฐานะทางเศรษฐกิจโดยทั่วไปอยู่ในระดับที่ดี
เทศบาลเมืองไร่ขิง

| เทศบาลเมืองไร่ขิง |
| --- | --- |
เทศบาลเมือง
วัดไร่ขิงริมแม่น้ำท่าจีน
   ตรา
คำขวัญ: ไร่ขิงศูนย์ราชการ พุทธสถานล้ำค่า การศึกษารุ่งเรือง เลืองชื่อการเกษตร เขตอุตสาหกรรม นำชุมชนพัฒนา
ทม.ไร่ขิงที่ตั้งสำนักงานเทศบาลเมืองไร่ขิง
พิกัด: 13°44′21.3″N 100°15′25.6″E﻿ / ﻿13.739250°N 100.257111°E﻿ / 13.739250; 100.257111
ประเทศ:  ไทย
จังหวัด: นครปฐม
อำเภอ: สามพราน
จัดตั้ง:  • 2 มีนาคม 2538 (อบต.ไร่ขิง)  • 30 พฤษภาคม 2551 (ทม.ไร่ขิง)
การปกครอง
 • นายกเทศมนตรี: จำรัส ตั้งตระกูลธรรม
พื้นที่
 • ทั้งหมด: 25.4 ตร.กม. (9.8 ตร.ไมล์)
ประชากร (2563)
 • ทั้งหมด: 33,549 คน
 • ความหนาแน่น: 1,320.83 คน/ตร.กม. (3,420.9 คน/ตร.ไมล์)
รหัส อปท.: 04730601
ที่อยู่ สำนักงาน: เลขที่ 99 หมู่ที่ 2 ทางหลวงท้องถิ่น นฐ.ถ 4-0005 ตำบลไร่ขิง อำเภอสามพราน จังหวัดนครปฐม 73210
เว็บไซต์: www.raikhing.go.th
 ส่วนหนึ่งของสารานุกรมประเทศไทย
| ตำบลไร่ขิง |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Rai Khing
ประเทศ: ไทย
จังหวัด: นครปฐม
อำเภอ: สามพราน
พื้นที่
 • ทั้งหมด: 25.4 ตร.กม. (9.8 ตร.ไมล์)
ประชากร (2563)
 • ทั้งหมด: 33,549 คน
 • ความหนาแน่น: 1,320.83 คน/ตร.กม. (3,420.9 คน/ตร.ไมล์)
รหัสไปรษณีย์ : 73210
รหัสภูมิศาสตร์: 730608
 ส่วนหนึ่งของสารานุกรมประเทศไทย
เทศบาลเมืองไร่ขิง เป็นเทศบาลเมืองแห่งหนึ่งในเขตอำเภอสามพราน จังหวัดนครปฐม มีพื้นที่ 25.4 ตารางกิโลเมตร ครอบคลุมตำบลไร่ขิงทั้งตำบล
ประวัติ

สภาตำบลไร่ขิงได้รับการจัดตั้งเป็น องค์การบริหารส่วนตำบลไร่ขิง ตามประกาศกระทรวงมหาดไทยเมื่อวันที่ 2 มีนาคม พ.ศ. 2538 ภายหลังที่ได้มีการประกาศใช้พระราชบัญญัติสภาตำบลและองค์การบริหารส่วนตำบล พ.ศ. 2537 ในราชกิจจานุเบกษา ฉบับกฤษฎีกาเล่ม 111 ตอน 53 ก ลงวันที่ 2 ธันวาคม พ.ศ. 2537 ต่อมากระทรวงมหาดไทยพิจารณาแล้วเห็นว่า มีองค์การบริหารส่วนตำบลที่มีสภาพเหมาะสมสมควรให้จัดตั้งเป็นเทศบาล อาศัยอำนาจตามความในมาตรา 42 แห่งพระราชบัญญัติสภาตำบลและองค์การบริหารส่วนตำบล (ฉบับที่ 5) พ.ศ. 2546 และมาตรา 7 แห่งพระราชบัญญัติเทศบาล พ.ศ. 2496 รัฐมนตรีว่าการกระทรวงมหาดไทยจึงจัดตั้งองค์การบริหารส่วนตำบลไร่ขิง อำเภอสามพราน จังหวัดนครปฐม เป็น เทศบาลเมืองไร่ขิง เมื่อวันที่ 30 พฤษภาคม พ.ศ. 2551
หมู่บ้าน

เทศบาลเมืองไร่ขิงครอบคลุมพื้นที่ทั้งตำบลไร่ขิงซึ่งแบ่งการปกครองออกเป็น 14 หมู่บ้าน ได้แก่
หมู่ที่ 1 บ้านไร่ขิง
หมู่ที่ 2 บ้านไร่หรือบ้านไร่ขิง
หมู่ที่ 3 บ้านคลองใหม่
หมู่ที่ 4 บ้านคลองมะนาวหรือบ้านไร่ขิง
หมู่ที่ 5 บ้านคลองบางพร้าว
หมู่ที่ 6 บ้านคลองตาจุ่นหรือบ้านไร่ขิง
หมู่ที่ 7 บ้านประชาร่วมใจหรือบ้านถ่าน
หมู่ที่ 8 บ้านคลองผีเสื้อหรือบ้านไร่ขิง
หมู่ที่ 9 บ้านคลองวัดท่าพูดหรือบ้านคลองท่าพูด
หมู่ที่ 10 บ้านคลองบางซื่อ
หมู่ที่ 11 บ้านท่าเกวียน
หมู่ที่ 12 บ้านคลองฉางหรือบ้านท่าเกวียน
หมู่ที่ 13 บ้านคลองบางยางหรือบ้านบางยาง
หมู่ที่ 14 บ้านคลองรางเตย
แผงควบคุม (วินโดวส์)

แผงควบคุม (Control Panel) เป็นส่วนหนึ่งของระบบปฏิบัติการ ไมโครซอฟท์ วินโดวส์ ใช้สำหรับปรับแต่งหรือตั้งค่าระบบส่วนใหญ่
ประวัติ

เริ่มแรกใน Windows 1.0 แผงควบคุมเป็นแค่ส่วนหนึ่งของเมนูบาร์ ต่อมาใน Windows 3.1 ถูกนำมาเป็นไอคอน แต่การใส่เครื่องมือในแต่ละส่วนยังไม่ค่อยเหมาะสม จนกระทั่งใน Windows 95 แผงควบคุมถูกเปลี่ยนกลายเป็นโฟลเดอร์พิเศษจนถึงปัจจุบัน แต่หลังการเปิดตัววินโดวส์ 8 เป็นต้นมา ไมโครซอฟท์ได้พัฒนาโปรแกรมการตั้งค่า (Settings) เพื่อแทนที่แผงควบคุมถึงแม้ว่าในปัจจุบันจะยังมีการตั้งค่าบางส่วนที่ยังคงต้องใช้แผงควบคุมอยู่
ดูเพิ่ม

Windows
โนเกีย 8.1 / X7

Android smartphone released in 2018
| --- | --- |
ตราสินค้า: โนเกีย
ผู้พัฒนา: HMD Global
ผู้ผลิต: ฟ็อกซ์คอนน์
สโลแกน: Expect more
หมายเลขเครื่อง: TA-1128
เปิดตัวครั้งแรก: 6 ธันวาคม 2018; 5 ปีก่อน (2018-12-06)
รุ่นก่อนหน้า: โนเกีย 8 โนเกีย 7.1
รุ่นถัดไป: โนเกีย 8.3 5จี โนเกีย X71
รุ่นที่เกี่ยวข้อง: โนเกีย 1 โนเกีย 2.1 โนเกีย 3.1 โนเกีย 5.1 โนเกีย 6.1 โนเกีย 6.1 พลัส โนเกีย 7.1 โนเกีย 7 พลัส โนเกีย 8 Sirocco
รูปแบบ: สมาร์ทโฟน
ขนาด: 154.8 × 75.8 × 8 mm (6.09 × 2.98 × 0.31 in)
น้ำหนัก: 180 g (6.3 oz)
ระบบปฏิบัติการ: ต้นฉบับ: แอนดรอยด์ 9 พาย ปัจจุบัน: แอนดรอยด์ 11 (แอนดรอยด์ วัน)
ระบบบนชิป: ควอลคอมม์ สแนปดรากอน 710 (10 nm)
ซีพียู: Octa-core (2x2.2 GHz 360 Gold & 6x1.7 GHz Kryo 360 Silver)
จีพียู: Adreno 616
หน่วยความจำระบบ: 4 หนือ 6 GB LPDDR4 RAM
หน่วยความจำ: 64 หรือ 128 GB
หน่วยความจำภายนอก: microSD สูงสุด 400 GB
แบตเตอรี่: Li-ion 3500 mAh ไม่สามารถถอดออกได้
การป้อนข้อมูล: เซนเซอร์:    เครื่องสแกนลายนิ้วมือ (rear-mounted)  อุปกรณ์วัดความเร่ง  ไจโรสโคป  เซ็นเซอร์วัดระยะใกล้  เข็มทิศอิเล็กทรอนิกส์  เซ็นเซอร์ฮอลล์ 
จอแสดงผล: 6.18 in (15.7 ซm) (95.3 cm2) 1080p FHD+ IPS LCD พร้อม HDR10 และการป้องกัน NEG ความหนาแน่นของพิกเซลประมาณ 408 ppi
กล้องหลัง: การตั้งค่ากล้องคู่: 12 MP (f/1.8, 1/2.55", 1.4 μm, dual pixel PDAF, OIS)  13 MP ZEISS optics, dual-LED dual-tone flash, panorama, HDR Video: 4K@30fps, 1080p@30fps (gyro-EIS)
กล้องหน้า: 20 MP (f/2.0, 1/3", 0.9 μm) Wide Video: 1080p@30fps
การเชื่อมต่อ:  แจ็คหูฟัง 3.5 มม. TRRS  บลูทูธ 5.0  USB 2.0 ผ่านพอร์ต USB-C  NFC 
เว็บไซต์: www.hmd.com/en_int/nokia-8-1
โนเกีย 8.1 ซึ่งเป็นที่รู้จักในชื่อ โนเกีย X7 ในประเทศจีน เป็นสมาร์ทโฟนระดับกลางภายใต้แบรนด์ โนเกีย พัฒนาโดย HMD Global ซึ่งใช้ระบบปฏิบัติการ แอนดรอยด์ เวอร์ชั่น แอนดรอยด์ วัน โดยประกาศเปิดตัวเมื่อวันที่ 6 ธันวาคม 2018
เบเรนิซที่ 2

| พระนางเบเรนิซที่ 2 |
| --- | --- |
พระราชินีแห่งอียิปต์โบราณ

ประสูติ: 267 – 266 ปีก่อนคริสตกาล
สวรรคต: 221 ปีก่อนคริสตกาล
คู่อภิเษก: ทอเลมีที่ 3
พระราชบุตร: ทอเลมีที่ 4 อาร์ซิโนเอที่ 3 อเล็กซานเดอร์ มากัส เบเรนิซ
ราชวงศ์: ราชวงศ์ทอเลมี
พระราชบิดา: มากัสแห่งซิเรเน
พระราชมารดา: อาพามาที่ 2
เบเรนิซที่ 2 (ประสูติเมื่อ 267 หรือ 266 ปีก่อนคริสตกาล - สิ้นพระชนม์เมื่อ 221 ปีก่อนคริสตกาล) เป็นพระราชินีแห่งซิเรเนโดยกำเนิดและเป็นสมเด็จพระราชินีและผู้ปกครองร่วมแห่งอียิปต์โบราณ โดยทรงอภิเษกสมรสกับฟาโรห์ทอเลมีที่ 3 ซึ่งเป็นผู้ปกครองพระองค์ที่สามแห่งราชวงศ์ทอเลมีแห่งอียิปต์โบราณ
พระชนม์ชีพ

พระองค์เป็นพระราชธิดาของมากัสแห่งซิเรเน กับ พระราชินีอาพามาที่ 2 พระองค์เป็นพระราชนัดดาของพระนางเบเรนิซที่ 1
พระชนม์ชีพ > พระราชินีแห่งซิเรเน

ประมาณ 249 ปีก่อนคริสตกาล พระบิดาของพระองค์สิ้นพระชนม์ ทำให้พระนางเบเรนิซทรงเแต่งตั้งเป็นพระราชินีซึ่งปกครองแห่งซิเรเน ไม่นานหลังจากที่พระบิดาของของพระองค์สิ้นพระชนม์ พระนางเบเรนิซที่ 2 ทรงอภิเษกสมรสกับเดเมตริอุส ผู้ยุติธรรม ซึ่งเป็นเจ้าชายแห่งมาซิโดเนีย แต่ไม่มีพระราชโอรสและธิดา
พระชนม์ชีพ > พระราชินีแห่งอียิปต์

หลังจากการสิ้นพระชนม์ของเดเมตริอุส พระองค์ก็ทรงอภิเษกสมรสกับทอเลมีที่ 3 ไม่นานหลังจากการสิ้นพระชนม์ของทอเลมีที่สอง ใน 221 ปีก่อนคริสต์ศักราช พระองค์ถูกลอบปลงพระชนม์ ซึ่งอาจจะเป็นฟาโรห์ทอเลมีที่ 4
พระราชโอรสและธิดา

พระราชโอรสและธิดาของฟาโรห์ทอเลมีที่ 3 คือ
อาร์ซิโนเอที่ 3, ประสูติเมื่อ 246/245 ปีก่อนคริสตกาล ภายหลังทรงอภิเษกสมรสกับทอเลมีที่ 4
ทอเลมีที่ 4 ฟิโลพาเตอร์, ประสูติเมื่อ 244 ปีก่อนคริสตกาล
ลีซิมาคัส, เป็นพระนามสมมติ ประสูติเมื่อ 243 ปีก่อนคริสตกาล
อเล็กซานเดอร์, ประสูติใน 242 ปีก่อนคริสตกาล
มากัส, ประสูติใน 241 ปีก่อนคริสตกาล
เบเรนิซ, ประสูติเมื่อประมาณ 239 ปีก่อนคริสตกาล และสิ้นพระชนม์ในหนึ่งปีต่อมCoin of Berenice IIา
พระนางเบเรนิซที่ 2
โซยา คอสโมเดมยานสกายา

| โซยา คอสโมเดมยานสกายา |
| --- | --- |

เกิด: 13 กันยายน 1923 Osino-Gay, แคว้นตัมบอฟ, สหภาพโซเวียต
เสียชีวิต: 29 พฤศจิกายน ค.ศ. 1941(1941-11-29) (18 ปี) Petrischevo, แคว้นมอสโก, สหภาพโซเวียต
รับใช้:  สหภาพโซเวียต
บำเหน็จ:  
โซยา อะนาโตเลียฟนา คอสโมเดมยานสกายา (รัสเซีย: Зо́я Анато́льевна Космодемья́нская, สัทอักษรสากล: [ˈzojə kəsmədʲɪˈmʲjanskəjə]) เป็นพลพรรคชาวโซเวียต และเป็นผู้ได้รับเครื่องอิสริยากรณ์วีรชนแห่งสหภาพโซเวียต (ได้รับหลังมรณกรรม) นหนึ่งในวีรสตรีที่โด่งดังที่สุดของสหภาพโซเวียต
บรรณานุกรม

Lyubov Kosmodemyanskaya:Story of Zoya and Shura, Foreign Languages Publishing House: Moscow, 1953 ("Shura" is a nickname for "Alexander", the author is Zoya's mother).
แหล่งข้อมูลอื่น

Martyrdom of village priest Pyotr Kosmodemyansky (in Russian)
Zoya's Story, a short biography, some tributes and excerpts from the book "Story of Zoya and Shura"
Photo of dead Zoya เก็บถาวร 2016-03-04 ที่ เวย์แบ็กแมชชีน
Biography (in Russian), on the website dedicated to the Heroes of the Soviet Union/Russia
Short Biographical Article (in English) เก็บถาวร 2019-03-05 ที่ เวย์แบ็กแมชชีน, from Northstar Compass
Zoya Kosmodemyanskaya From The Voice of Russia
แผงใส่ไข่

Type of packaging for eggs
แผงใส่ไข่ 10 ฟอง
แผงใส่ไข่พลาสติก PETE สำหรับใส่ไข่ 24 ฟอง
แผงใส่ไข่ หรือที่รู้จักกันในชื่อ ถาดไข่ ในภาษาอังกฤษแบบบริติช เป็นกล่องที่ออกแบบมาเพื่อใช้สำหรับการขนย้ายและขนส่งไข่ทั้งใบ
ลักษณะ

แผงใส่ไข่มีลักษณะรูปทรงเป็นหลุม ๆ โดยแต่ละหลุมจะรองรับไข่แต่ละฟองและแยกไข่ฟองนั้นออกจากไข่ในหลุมที่อยู่ติดกัน โครงสร้างนี้ช่วยป้องกันไข่จากแรงกระแทกที่เกิดขึ้นระหว่างการขนย้ายและการเก็บรักษา โดยการดูดซับแรงกระแทกจำนวนมากและลดโอกาสที่เปลือกไข่ที่เปราะบางจะแตก  แผงใส่ไข่สามารถทำจากวัสดุต่าง ๆ รวมถึงพลาสติกโฟม เช่น โฟมพอลิสไตรีน พลาสติกใส หรืออาจผลิตจากกระดาษรีไซเคิลและเยื่อกระดาษขึ้นรูปโดยใช้กระบวนการกระดาษเปเปอร์มาเช่แบบใช้เครื่องจักร
ต้นกำเนิด

ก่อนที่จะมีการประดิษฐ์แผงใส่ไข่ เมื่อก่อนไข่จะถูกขนส่งในตะกร้าไข่ ในปี ค.ศ. 1906 โทมัส ปีเตอร์ เบเธลล์แห่งเมืองลิเวอร์พูลได้ประดิษฐ์กล่องไข่สมัยใหม่รุ่นก่อนและจำหน่ายในชื่อกล่องไข่เรย์ไลท์ เขาสร้างเฟรมจากแถบกระดาษแข็งที่เชื่อมต่อกัน และบรรจุเฟรมเหล่านี้ลงในกระดาษแข็งหรือกล่องไม้เพื่อการขนส่งทางถนนหรือทางรถไฟ
ในปี ค.ศ. 1911 บรรณาธิการหนังสือพิมพ์ โจเซฟ คอยล์ แห่งสมิเทอร์ส บริติชโคลัมเบียปัจจุบันคือรัฐในประเทศแคนาดาคิดค้นแผงใส่ไข่เพื่อแก้ไขข้อขัดแย้งระหว่างเกษตรกรในท้องถิ่น กาเบรียล ลาครัวซ์ กับเจ้าของโรงแรมในอัลเดอร์เมียร์ ใกล้ เมืองเทลควาบริติชโคลัมเบียปัจจุบันคือรัฐในประเทศแคนาดา
ในปี ค.ศ. 1921 มอร์ริส คอปเปิลแมน ได้จดสิทธิบัตรรุ่นปรับปรุงของแผงใส่ไข่ที่ทำจากกระดาษแข็งที่ถูกตัด พับ และติดกาว ซึ่งมีลักษณะการทำงานคล้ายกับแผงใส่ไข่ในปัจจุบัน สิทธิบัตรนี้เน้นความสามารถในการพับแบนหลังการใช้งาน ซึ่งเป็นคุณสมบัติที่ปัจจุบันไม่ถือว่าสำคัญอีกต่อไป
ในปี ค.ศ. 1931 ฟรานซิส เอช เชอร์แมน ชาวอเมริกันจากเมืองพาลเมอร์ รัฐแมสซาชูเซตส์ ประเทศสหรัฐ ได้จดสิทธิบัตรแผงใส่ไข่ที่ทำจากเยื่อกระดาษอัด ซึ่งมีลักษณะคล้ายกับแผงใส่ไข่สมัยใหม่ที่ใช้กันในปัจจุบัน
ใน ค.ศ. 1950 นักออกแบบชาวอังกฤษ เอช. จี. เบนเน็ตต์ ที่ทำงานให้กับบริษัทผู้ผลิตฮาร์ทแมน ได้ปรับเปลี่ยนการออกแบบถาดไข่ให้มีฝาปิดที่สามารถปิดได้ เพื่อให้ง่ายต่อการซ้อนและขนส่งไข่จำนวน 6 หรือ 12 ฟอง แผงใส่ไข่เหล่านี้ยังคงเห็นได้ในซูเปอร์มาร์เก็ตในปัจจุบัน
ในปี ค.ศ. 1969 บริษัท United Industrial Syndicate (UIS) ในรัฐเมน (ซึ่งเป็นส่วนหนึ่งของ The Portland Company) ได้จดสิทธิบัตรแผงใส่ไข่ที่มีลักษณะคล้ายกับกล่องเยื่อกระดาษอัดของเชอร์แมน แต่มีแท่นพิเศษที่สร้างขึ้นในกล่องเพื่อรองรับน้ำหนักของกล่องใส่ไข่ที่ซ้อนกันและคุณสมบัติอื่น ๆ ที่เกี่ยวข้องกับความแข็งแรง รวมถึงคุณสมบัติการปิดล็อคที่ดีขึ้น ผู้ประดิษฐ์ทั้งสามที่ระบุในสิทธิบัตรนี้คือ วอลเตอร์ เอช. โฮวาร์ธ, เจอรัลด์ เอ. สโนว์ และแฮโรลด์ เอ. โดว์ตี้
เครื่องหมายการค้าและโฆษณาสำหรับแบรนด์ไข่ต่างจากผลิตภัณฑ์อื่นๆ ตรงที่มักจะพิมพ์บนภาชนะบรรจุอาหารแทนที่จะพิมพ์บนภาชนะที่แยกจากกัน(เช่นเดียวกับซีเรียลอาหารเช้า) บรรจุภัณฑ์แบบชั้นเดียวที่โดดเด่นนี้ช่วยให้สามารถแยกแยะระหว่างแผงไข่จากผู้ผลิตต่าง ๆ หรือระดับคุณภาพที่แตกต่างกันบนชั้นวางสินค้าในร้านค้าได้
ขนาด

แผงใส่ไข่มาตรฐานสามารถรองรับไข่ได้ 10 หรือ 12 ฟอง แต่อาจมีหลายขนาด โดยบรรจุไข่ได้ตั้งแต่ 1 ถึง 30 ฟองมักใช้เพื่อเก็บไข่สดจากฟาร์มหรือที่ตลาดของเกษตรกร ผู้แปรรูปไข่ยังใช้แผงใส่ไข่แบบพลาสติกเพื่อล้างและฆ่าเชื้อไข่อีกด้วย ปลอกกระดาษแข็งหรือถาดไข่เพิ่มเติมใช้เพื่อปกป้องไข่เมื่อใช้รูปแบบถาด
แหล่งข้อมูลอื่น

Hiway 16 Magazine about the invention of the egg carton ที่ เวย์แบ็กแมชชีน (เก็บ index)
Canada Patent Page
โช มัน-ย็อง

โชมันยอง
โช มัน-ย็อง (เกาหลี: 조만영; ฮันจา: Jo Man-Yeong,ค.ศ. 1776 - ค.ศ. 1846) เป็นขุนนางและเสนาบดีในราชสำนักของ ราชวงศ์โชซ็อน เขาเป็นผู้นำ ตระกูลโจแห่งพุงยาง ตระกูลเริ่มมีชื่อเสียงเมื่อสามารถผลักดัน ตระกูลคิมแห่งอันดง ที่มีอำนาจตั้งแต่การปกครองของ พระเจ้าซุนโจ ออกไปจากราชสำนัก อย่างไรก็ตาม ด้วยการเสียชีวิตของ โช มัน-ย็อง ในปี ค.ศ. 1846 การควบคุมอาณาจักรก็ตกไปอยู่ในมือของ ตระกูลคิมแห่งอันดง อีกครั้ง เขาเป็นพระบิดาของ พระนางซินจ็อง และ พระอัยกา (ตา) ของ พระเจ้าฮ็อนจง
แอพเพียรส์

| "appears"> เพลงโดยอายูมิ ฮามาซากิ.จากอัลบั้มLOVEppears |
| --- | --- |
วางจำหน่าย: 10 พฤศจิกายน พ.ศ. 2542 (ในญี่ปุ่น)
บันทึกเสียง: พ.ศ. 2542
แนวเพลง: เจ-ป็อป
ความยาว: 74:46 นาที
ค่ายเพลง: เอเว็กซ์ แทร็กซ์
ผู้ประพันธ์เพลง: อายูมิ ฮามาซากิ
โปรดิวเซอร์: แม็กซ์ มัตสึอุระ
แอ็พเพียรส์ (ญี่ปุ่น: アピアーズ; โรมาจิ: Apiazu; ทับศัพท์: appears) เป็นซิงเกิลที่ 11 ของอายูมิ ฮามาซากิ  เป็นเพลงในอัลบั้ม LOVEppears  วางจำหน่ายเมื่อวันที่ 10 พฤศจิกายน  พ.ศ. 2542  เปิดตัวที่อันดับ 2 ของออริกอนชาร์ตในสัปดาห์แรก 274,000 แผ่น  และมียอดขายรวมประมาณ 291,000 แผ่น
ปกซิงเกิล appears มีความคล้ายคลึงกับปกอัลบั้ม LOVEppears โดยต่างกันที่เพียงสีผิวเท่านั้น  และมิวสิกวิดีโอเพลงใช้เพลง appears“99 Greeting Mix”  ซึ่งเป็นเวอร์ชันรีมิกซ์  และยังเป็นเพลงประกอบโฆษณาของบริษัทเครื่องสำอางคาโอในประเทศญี่ปุ่น
ในปี พ.ศ. 2546 ได้มีการนำเพลง appears มาเรียบเรียงทำนองใหม่บรรจุอยู่ในอัลบั้มรวมเพลงบัลลาร์ดที่ชื่อว่า A BALLARDS
รายชื่อเพลง

appears“99 Greeting Mix”
appears“Scud Filter Mix”
appears“Dub's Eurotech Remix”
WHATEVER“Ferry 'System F' Corsten dub mix”
appears“JP's SoundFactory Mix”
appears“HΛL's Mix”
immature“D-Z DUAL LUCIFER MIX”
WHATEVER“Ferry 'System F' Corsten vocal extended mix”
appears“Keith Litman's Mix of Truth”
immature“JT Original CM Version”
appears“99 Greeting Mix -Instrumental-”
immature“JT Original CM Version -Instrumental-”
ชาร์ต

| วางจำหน่าย | ชาร์ต | อันดับสูงสุด | ยอดขายสัปดาห์แรก | ยอดขายรวม | อยู่ในชาร์ต |
| --- | --- | --- | --- | --- | --- |
| 10 พฤศจิกายน พ.ศ. 2542 | Oricon Daily Singles Chart | #2 |  |  |  |
| 10 พฤศจิกายน พ.ศ. 2542 | Oricon Weekly Singles Chart | #2 | 274,000 | 291,000 | 3 สัปดาห์ |
| 10 พฤศจิกายน พ.ศ. 2542 | Oricon Yearly Singles Chart |  |  |  |  |
แหล่งข้อมูลอื่น

ข้อมูลของเอเว็กซ์ แทร็กซ์ เก็บถาวร 2008-04-13 ที่ เวย์แบ็กแมชชีน
ข้อมูลของออริกอน เก็บถาวร 2012-07-16 ที่ เวย์แบ็กแมชชีน
โนะโดะกะ

โนะโดะกะ หรือ โนโดกะ (ญี่ปุ่น: のどか, ノドカ) เป็นชื่อบุคคลญี่ปุ่น สามารถหมายถึง
มิยาซากิ โนโดกะ - ตัวละครจาก คุณครูจอมเวท เนกิมะ!
ซาโอโตเมะ โนโดกะ - ตัวละครจาก รันม่า ½
มานาเบะ โนโดกะ - ตัวละครจาก เค-อง! ก๊วนดนตรีแป๋วแหวว
ฮารามูระ โนโดกะ - ตัวละครจาก ซากิ
โทชิยะ ชิโนฮาระ

โทชิยะ ชิโนฮาระ (ญี่ปุ่น: 篠原俊哉; โรมาจิ: Shinohara Toshiya; 29 ตุลาคม ค.ศ. 1959 — ) เป็นผู้กำกับหนังการ์ตูนชาวญี่ปุ่น
ประวัติการทำงาน

ปี 1980 เข้าทำงานในบริษัท TMS Entertainment, Ltd.
ประวัติการทำงาน > ผลงานในฐานะผู้กำกับการ์ตูน

1998.......LUPIN III:TOKYO CRISIS-MEMORIES OF BLAZE
2005-2006..GANPARE-DO ORCHESTRA
2007.......IN A DISTANT TIME 3
2008-2009..BLACK BUTLER
2009-2010..THE BOOK OF BANTORRA
เค้าโครงจักรวาลภาพยนตร์มาร์เวล

| จักรวาลภาพยนตร์มาร์เวล |
| --- | --- |
โลโก้จักรวาลภาพยนตร์มาร์เวลจาก มาร์เวลสตูดิโอส์: แอสแซมบลิงอะยูนิเวิร์ส (2014)
สร้างโดย: มาร์เวลสตูดิโอส์
งานต้นฉบับ: ไอรอนแมน มหาประลัย คน เกราะ เหล็ก (2008)
เจ้าของ: เดอะวอลต์ดิสนีย์
ปี: ค.ศ. 2008–ปัจจุบัน
สร้างจาก: มาร์เวลคอมิกส์
สื่อสิ่งพิมพ์
หนังสือ: หนังสือจักรวาลภาพยนตร์มาร์เวล
การ์ตูน: หนังสือการ์ตูนพ่วงขายจักรวาลภาพยนตร์มาร์เวล
ภาพยนตร์และโทรทัศน์
ภาพยนตร์: ภาพยนตร์ในจักรวาลภาพยนตร์มาร์เวล
ภาพยนตร์สั้น: มาร์เวลวันช็อตส์
เว็บซีรีส์: ดิจิทัลซีรีส์ในจักรวาลภาพยนตร์มาร์เวล
รายการโทรทัศน์พิเศษ: รายการพิเศษในจักรวาลภาพยนตร์มาร์เวล
ภาพยนตร์โทรทัศน์สั้น: ข้าคือกรู้ท
การแสดงละคร
มิวสิคัล: โรเจอส์: เดอะมิวสิคัล
เกม
วิดีโอเกม: วิดีโอเกมพ่วงขายในจักรวาลภาพยนตร์มาร์เวล
เสียง
เพลงต้นฉบับ: ดนตรีของจักรวาลภาพยนตร์มาร์เวล
เบ็ดเตล็ด
อเวนเจอร์สแคมปัส
นักแสดง: สมาชิกนักแสดงในจักรวาลภาพยนตร์มาร์เวล
องค์ประกอบในจักรวาล:  ตัวละคร  คุณสมบัติ  สายพันธุ์  ทีมและองค์กร  เส้นเวลา  มัลติเวิร์ส 
เว็บไซต์ทางการ
  ภาพยนตร์ บน มาร์เวล.คอม  ละครชุด บน มาร์เวล.คอม 
เค้าโครงต่อไปนี้เป็นภาพรวมและคำแนะนำเฉพาะสำหรับจักรวาลภาพยนตร์มาร์เวล (MCU), แฟรนไชส์สื่อ และ จักรวาลที่ใช้ร่วมกัน ที่ประกอบด้วย ภาพยนตร์และละครชุดทางโทรทัศน์จากมาร์เวลสตูดิโอส์ ละครชุดทางโทรทัศน์จากมาร์เวลเทเลวิชัน และสื่ออื่น ๆ